**5 2 6 1 8 7**

**MISIONIERIŲ SODAI – gyvenamosios paskirties pastatas su požemine automobilių stovėjimo aikštele Subačiaus g. 26, 28, Vilniuje**

**AIŠKINAMASIS RAŠTAS**

**Pagrindiniai siūlomo architektūrinio sprendinio rodikliai:**

**Užstatymo plotas (antžeminės dalies) - 4341 m2**

Užstatymo plotas (su požemine dalimi) - 5472 m2

**Užstaymo tankis (antžeminės dalies) - 0,376**

Užstaymo tankis (su požemine dalimi) - 0,475

**Užstatymo intensyvumas (antžeminės dalies) - 0,949**

Užstatymo intensyvumas (su požemine dalimi) - 1,424

**Pastato statybinis tūris (bendras) - 66319 m3**

Pastato statybinis tūris (antžeminis) - 52092 m3

Pastato statybinis tūris (požeminis) - 14227 m3

**Pastato bendras plotas - 15469 m2**

Pastato naudingas plotas - 15469 m2 , plotas be parkingo - 11908 m2

**Butų plotas: 10055 m2**

Siūlomas architektūrinis sprendimas jautriai derinasi prie istorinio komplekso kompozicijos.

Teritorija yra ribinėje senamiesčio zonoje, kur tankus senamiestinis užstatymo morfotipas virsta retesniu užmiestiniu pavienių kompleksų morfotipu. Šioje zonoje perimetrinis užstatymas virsta komponentiniu, kur perimetrinis morfotipas yra paįvairinamas pavieniais atskirais stovinčiais kompleksais.

Šiame kontekste teisingiausias tūrinis sprendimas yra orientuoti pastatus taip, kad į šlaitus būtų atsuktos kuo trumpesnės jų kraštinės, kad intervencija į vertingų kompleksų panoramas būtų minimali. Toks siūlomas sprendimas paveldosauginiu požiūriu yra žymiai jautresnis, nei plačiąja fasado plokštuma į šlaitą atsisukusi dabartinis sovietinės ligoninės korpusas.

Reikia atkreipti dėmesį, kad Vaikelio Jėzaus prieglaudos ir Misionierių (Šaričių) vienuolyno pastatai stovi ne vienoje linijoje, šioje kompozicijoje vienuolyno pastatas yra išsikišęs gerokai arčiau šlaito. Šis erdvinis istorinio komplekso ypatumas suteikia progą įterpti užstatymą tarp šių vertingų pastatų grakščiai priartėjant (tačiau neviršijant) labiausiai link šlaito atsikišusio pastato matmenų.

Naujo užstatymo sprendinys susideda iš trijų tūrių, kurių švelniai laužytos kompozicinės ašys atkartoja priemiesčiuose pasitaikančią ne tokią griežtą geometrinę discipliną. Taip pat atsiranda aiškiai suvokiamas skirtumas, nes senasis autentiškas komplekso užstatymas geometriškai tvarkingas. Taigi naujas užstatymas subtiliai atskiriamas nuo senojo, tokiu būdu respektuojant paveldosauginėse konvencijose minimą reikalavimą aiškiai atskirti naujus senamiesčių darinius nuo istorinių.

Sprendinyje išsaugoma istorinė ašis, einant tarp projektuojamos teritorijos ir Misionierių komplekso. Ši ašis sprendinyje numatoma kaip pėsčiųjų takas.

Trys antžeminiai tūriai yra jungiami požeminiu parkingu. Antžeminių tūrių kompozicijoje aiškiai išskiriamos laiptinės. Laiptinės projektuojamos ir kaip pailgo tūrio skaidymo elementas.

Pastato fasadai projektuojami iš kokybiškų medžiagų. Fasadui numatoma naudoti natūralaus žemiško atspalvių (keleto tonų) dekoratyvinė plyta, angokraščiai iš klijuotos medienos.

Stogas numatomas iš tamsesnio atspalvio čerpių, kurios gali būti molinės, betoninės arba švelnesnės faktūros – skalūno, pluoštinio cemento.

Spalvinis sprendimas - siūlome tūrius daryti gradientiškai pereinančius nuo šviesesnio atspalvio arčiausiai prieglaudos pastato esančiam tūriui palaipsniui jį tamsinant link vienuolyno pastato, į šviesotamsos kompozicinį žaidimą įtraukiant ne tik fasado spalviškumą, tačiau ir atskirų architektūros elementų (balkonų, langinių, angokraščių) išraiškos galimybes.

Pasirinktas tūrių išdėstymas primena pirštus ar šaknis, yra organiškas ir lankstus, nes šių „šaknų“ atsikišimą į šlaito pusę galima jautriai derinti nekeičiant pradinės architektūrinės idėjos.